Witsjokolade­-fluweeltert - Kuns En Vermaak - Republikein
Sunday, March 10th, 06:02:54
Maklik en dekadent - wat meer wil jy hê vir pure bederf?
Genoeg vir agt tot tien mense. Dit is baie ryk, so bedien dun snytjies.
- 1 pakkie Oreo-koekies, fyngedruk of -gemaal in jou voedselverwerker
- sowat 5 e gesmelte botter
- 1½ k witsjokoladesplinters
- 225 g roomkaas by kamertemperatuur
- 1 t vanieljegeursel
- 1 k room
1. Om die kors te berei, meng die koekies en die botter en druk dit in 'n tertbord vas. Plaas in die yskas vir sowat 30 minute terwyl jy die vulsel berei.
2. Smelt die sjokolade en die koppie room saam in 'n groot mikrogolfbestande bak. Roer gereeld en moenie dat dit té warm word nie. Sodra dit glad en heeltemal gesmelt is, laat dit effens afkoel.
3. Voeg die roomkaas en vanielje by die sjokolademengsel en klits met 'n elektriese klitser op matige spoed vir een tot twee minute of tot donsig en goed gemeng.
4. Klits die koppie room tot dit stywe punte vorm. Vou die room by die roomkaasmengsel tot goed gemeng.
5. Skep die vulsel in die bereide tertkors en verkoel minstens 4 uur of tot gestol. Sit voor saam met vars vrugte. –Netwerk24